Document ID: 31991R2242

Title and Content:
ΚΑΝΟΝΙΣΜΟΣ ( ΕΟΚ ) αριθ . 2242/91 ΤΗΣ ΕΠΙΤΡΟΠΗΣ της 26ης Ιουλίου 1991 για την τροποποίηση του κανονισμού ( ΕΟΚ ) αριθ . 3944/87 περί καθορισμού των συντελεστών για τον υπολογισμό των εισφορών που επιβάλλονται στα προϊόντα στον τομέα του χοιρείου κρέατος, καθώς και του παραρτήματος Ι του κανονισμού ( ΕΟΚ ) αριθ . 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1249/89 ( 2 ), και ιδίως το άρθρο 10 παράγραφος 4, Εκτιμώντας : ότι οι ορισμοί των κυριοτέρων προϊόντων του τομέα του χοιρείου κρέατος καθορίστηκαν από τον κανονισμό ( ΕΟΚ ) αριθ . 3944/87 της Επιτροπής ( 3 ), όπως τροποποιήθηκε από τον κανονισμό ( ΕΟΚ ) αριθ . 1251/90 ( 4 )- ότι η εφαρμογή του ορισμού των τεμαχίων δεν επέτυχε τον επιδιωκόμενο στόχο και, συνεπώς, πρέπει να καταργηθεί ο ορισμός αυτός στον εν λόγω κανονισμό - ότι πρέπει, σύμφωνα με το άρθρο 17 παράγραφος 1 του κανονισμού ( ΕΟΚ ) αριθ . 2759/75, να περιληφθεί η τροποποίηση αυτή στο παράρτημα Ι του κανονισμού ( ΕΟΚ ) αριθ . 2658/87 του Συμβουλίου ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 1056/91 ( 6 )- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Στο άρθρο 2 παράγραφος 2 πρώτο εδάφιο του κανονισμού ( ΕΟΚ ) αριθ . 3944/87, η πρώτη φράση διαγράφεται . Άρθρο 2 Στο πρώτο εδάφιο της συμπληρωματικής σημειώσεως 2.Β του κεφαλαίου 2 του παραρτήματος Ι του κανονισμού ( ΕΟΚ ) αριθ . 2658/87, η πρώτη φράση διαγράφεται . Άρθρο 3 Ο παρών κανονισμός αρχίζει να ισχύει την 1η Οκτωβρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 26 Ιουλίου 1991 .

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 2520
4380
3258
2737
4256

EuroVoc IDs (Expanded): 2520
4380
3258
2737
4256

Dataset Source: meu

Split: train